סמל הקבוצה בעבר
**הפועל ירושלים** היא אגודת כדורעף המשתייכת ל"עמותה לספורט השגי ועממי בירושלים" ולמרכז הפועל.

לאגודה שתי קבוצות בוגרים: נכון לעונת 2016/2017, "הפועל לידר ירושלים" משחקת בליגה לאומית דרום, ו"הפועל ירושלים" משחקת גם ב"ליגה לאומית דרום"

"הפועל לידר ירושלים", משחקת את משחקיה הביתיים באולם חוות הנוער הציוני, שנמצא בשכונת קטמון בירושלים, ומכיל כ-480 מקומות. לקבוצה קהל אוהדים תומך שמורכב בעיקר מאוהדי קבוצות הכדורגל והכדורסל של הפועל ירושלים ומחובבי כדורעף בעיר. מספר האוהדים במשחקי הקבוצה גבוה מהמקובל בליגה[דרוש מקור].

קבוצת "הפועל ירושלים" משחקת בליגה הלאומית, ומארחת את משחקיה הביתיים באולם של מתנ"ס בקעה, הנמצא ברח' יהודה 29 בירושלים. עד לעונת 2012/2013 הקבוצה שיחקה באולם "לזרוס", הנמצא בשכונת תלפיות.

בעונת 2011/2012 הקבוצות נקראו בהתאמה "הפועל ירושלים 1", אשר שיחקה בליגת העל בכדורעף, ו"הפועל ירושלים" - קבוצת הוותיקים - אשר שיחקה בליגה הארצית, מחוז דרום.

היסטוריה
--------

בשנות ה-1970 שיחקה הפועל ירושלים בליגה הארצית וליגה א' (שהיו אז הליגה השנייה והשלישית, בהתאמה). בתחילת שנות ה-90 התפרקה "הפועל ירושלים". לפני-כן, בשנת 1986 הוקמה קבוצת הכדורעף אס"א ירושלים על ידי מיקי קידר, שהייתה מורכבת בעיקר מסטודנטים ירושלמים, וכמה שחקנים ותיקים. רוב השנים שיחקה אס"א ירושלים בצמרת הליגה הארצית (הליגה השנייה דאז). בשנת 2001 זכתה הקבוצה באליפות הליגה הארצית, והעפילה לליגה הלאומית למשך עונה אחת. בשנת 2007 לקח מרכז הפועל את הקבוצה תחת חסותו ושינה את שמה להפועל ירושלים. עד 2007 שיחקה הקבוצה בליגות הנמוכות בארץ ולא זכתה להצלחה מקצועית.

מאז הפיכתה להפועל ירושלים 1, החלה הקבוצה בנסיקה מקצועית, ובתוך מספר שנים תחת אימונו של אוריה כהן הגיעה לליגת העל שבה היא משחקת עד לעונה זו, 2015/2016. בתום משחקי הסיבוב הראשון של עונת 2015/2016 העפילה הקבוצה למשחקי הפלייאוף העליון, ובסיום העונה סיימה במקום ה-6 עם 13 נקודות (4 ניצחונות מתוך 19 מחזורים). בתום הסיבוב השני של עונת 2016/2017 סיימה הקבוצה במקום השישי בטבלה, ובכך שובצה למשחקי הבית התחתון. עם סיום העונה הסדירה דורגה הקבוצה המקום השני בבית התחתון (20 נקודות, 6 ניצחונות מתוך 20 משחקים), ובהמשך הפסידה בשלב רבע גמר הפלייאוף של ליגת העל.

סגל השחקנים
-----------

סגל שחקני הפועל לידר ירושלים נכון ל-4 במרץ 2017

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 2 | ישראלישראל | מגיש | רם משה אוסיאס  |
| 4 | ברזילברזיל | קבלן | וולינגטון בולזאני  |
| 6 | ישראלישראל | מגיש | לירן זמיר  |
| 7 | ישראלישראל | מגיש | סיימון לוי  |
|  | ישראלישראל | מגיש | אופיר דין הרשקו  |
|  | ישראלישראל | ליברו | יונתן פקר  |
|  | ישראלישראל | קבלן | עמית מלכה  |
|  | ישראלישראל | חוסם אמצע | רן פרלמן  |

 |  | 

| מס' |  | עמדה | שם |
| --- | --- | --- | --- |
|  | ישראלישראל | חוסם אמצע | אלייה משאש  |
|  | ישראלישראל | חוסם אמצע | עמית אילין  |
|  | ישראלישראל | ליברו | טל בן אבנר  |
| 11 | ברזילברזיל | מצליב | בְּרֶנוֹ מָרְקֶס  |
|  | ישראלישראל | קבלן | ליאור לוק  |
|  | ישראלישראל | קבלן | שון קאופמן  |

 |

שחקני עבר בהפועל לידר ירושלים:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 4 | ישראלישראל | חוסם אמצע | אורי שפירא  |
| 5 | ישראלישראל | מגיש | זוהר יוחנן  |
| 6 | ישראלישראל | חוסם אמצע | יובל דיאמנט  |
| 9 | ישראלישראל | קבלן | כפיר שמחה  |
| 10 | פוליןפולין | קבלן | לוקאס אוזרסקי  |

 |  | 

| מס' |  | עמדה | שם |
| --- | --- | --- | --- |
| 11 | ישראלישראל | מגיש | יוסף בן-נון  |
| 12 | הונגריההונגריה | חוסם אמצע | כריסטיאן אדם קסומה  |
| 13 | ישראלישראל | ליברו | נעם חנון  |
| 15 | קנדהקנדה | מצליב | טרל ברמוול  |
| 16 | ישראלישראל | ליברו | יונתן רבינוביץ  |

 |

ראו גם
------

* הפועל ירושלים

קישורים חיצוניים
----------------

* גלעד שוברט, ירושלים - מעתה גם אימפריה בכדורעף?, באתר ynet, 25 במרץ 2011
* הפועל לידר ירושלים, עונת 2016/17, אתר איגוד הכדורעף בישראל
* הפועל לידר ירושלים, עונת 2015/16, אתר איגוד הכדורעף בישראל
* הפועל ירושלים, עונת 2016/17, אתר איגוד הכדורעף בישראל
* הפועל ירושלים, עונת 2015/16, אתר איגוד הכדורעף בישראל

הערות שוליים
------------

1. ↑  הפועל לידר ירושלים, איגוד הכדורעף בישראל
2. ↑  הפועל ירושלים, איגוד הכדורעף בישראל
3. ↑  מטה אשר/עכו ראשונה; ירושלים בפלייאוף העליון, אתר איגוד הכדורעף, 8.12.2015
4. ↑  האלופה עולה אל המקום הראשון בטבלת ליגת העל, אתר איגוד הכדורעף, 24.01.2017
5. ↑  נקבעו חצאי הגמר בגברים; כרטיס אחד נותר בנשים, את איגוד הכדורעף, 24.3.2017